
ДО

ВСИЧКИ ЗАИНТЕРЕСОВАНИ ЛИЦА

Изх. № 97-00-21/24.07.2025 год.
ПОКАНА ЗА ПАЗАРНИ КОНСУЛТАЦИИ

Относно: Провеждане на пазарни консултации по реда на чл.44, ал.1 във връзка с чл. 21, ал. 2 от Закон за обществените поръчки, относно предоставяне на предложения с 
индикативна цена за изпълнението на обществена поръчка с предмет: „Реконструкция и рехабилитация на улица "Никола Вапцаров", гр. Камено, в участъка от ОТ45 до ОТ153 (кръстовище с ул. "Георги Кондолов", гр. Камено)“ - ЧАСТ КОМУНИКАЦИИ - ЗАЩИТНИ ТРЪБИ И КАБЕЛНИ ШАХТИ
УВАЖАЕМИ ГОСПОЖИ И ГОСПОДА,

Община Камено планира да възложи обществена поръчка с предмет:  „Реконструкция и рехабилитация на улица "Никола Вапцаров", гр. Камено, в участъка от ОТ45 до ОТ153 (кръстовище с ул. "Георги Кондолов", гр. Камено)“ - ЧАСТ КОМУНИКАЦИИ - ЗАЩИТНИ ТРЪБИ И КАБЕЛНИ ШАХТИ.
Пълното описание на техническите характеристики на предмета на поръчката и обхвата на дейностите по нея са посочени в Количествено-стойностната сметка – Приложение № 1 към настоящата покана. 

Във връзка с изложеното и на основание чл.44 във връзка с чл.21, ал.2 от Закон за обществените поръчки (ЗОП), Община Камено провежда пазарни консултации относно подготовката за възлагане на обществената поръчка и най-вече за определяне на прогнозната й стойност, като Ви каним да подадете оферта с индикативни стойности за изпълнение на дейностите, предмет на същата.

Индикативните ценови предложения следва да съдържат: прогнозна стойност без включен ДДС, като предложените индикативни стойности включват всички разходи по изпълнение на предмета на поръчката, и др., нужни за качественото изпълнение, включително цената на монтажа, вложените материали, оборудване, разходи за труд и доставки, механизация, енергия, складиране, извънреден труд, осигуряване на нормативно определените безопасни условия на труд по време на извършване на дейностите, включително печалба. 

Уведомяваме Ви, че представените от Вас в настоящата пазарна консултация стойности са с индикативен характер и не са обвързващи в случай на последващо участие при откриване на процедура за възлагане на обществена поръчка по реда на ЗОП, като имат единствено за цел да бъде извършено проучване на пазара и реалните пазарни цени, които да бъдат сравнени и анализирани и на тази основа да бъде определена прогнозната стойност на обществената поръчка. 

Ценовите стойности за описаните дейности следва да бъдат представени в срок от 5 (пет) работни дни от датата на публикуване на поканата в Профила на купувача на официалната страница на Община Камено, съгласно приложения формат на следния електронен адрес: gospodinova@kameno.bg, както и в центъра за административно обслужване на Община Камено: гр. Камено, ул. „Освобождение“ 101.

Индикативните  предложения,  както  и  всяка  друга  информация,  представена  като резултат от пазарната консултация, ще бъдат публикувани в профила на купувача в интернет  страницата на Община Камено, съгласно принципите за защита на конкуренцията, недискриминация, публичност и прозрачност, заложени в ЗОП, както и принципа за равнопоставеност на потенциалните участници в предстоящата процедура за възлагане на обществената поръчка. С подаването на индикативното предложение, всеки от участниците в пазарната консултация се съгласява, че предложението и всякаква друга информация, предоставена от участника като резултата от пазарната консултация, ще бъдат публично  достъпни  в  интернет  страницата  на  Община  Камено,  с  оглед  спазването  на изброените принципи и изисквания на българското законодателство. 

Важно:  В  случай,  че  не  може  да  се  осигури  спазването  на  принципа  за равнопоставеност,  независимо  от  съблюдаване  на  изискванията  на  чл.44,  ал.3  от  ЗОП, кандидатът или участникът, участвал в пазарната консултация, се отстранява от процедурата по обществената поръчка, ако не може да докаже, че участието не води до нарушаване на този принцип (чл.54, ал.1, т.5 от ЗОП). Преценката за необходимостта от отстраняване от участие е на  Възложителя,  но  тежестта  на  доказване  на  принципа  на  ЗОП  е  на  кандидатите  и участниците в обществената поръчка.  

Настоящата  покана  за  представяне  на  индикативни  предложения  не представлява процедура за възлагане на обществена поръчка по смисъла на ЗОП. Пазарната консултация се извършва с цел осигуряване на публичност и прозрачност на процеса по формиране на прогнозната стойност на обществената поръчка.

 Важно! 

Когато подавате индикативните предложения: 

- По електронен път: да бъде посочен името/предмета на обществената поръчка. 

- В центъра за административно обслужване на Община Камено (Деловодство) - върху плика да бъде посочен името/предмета на обществената поръчка.

Приложения:

1. Приложение № 1 – КСС;

Лице за контакти:

Цветелина Господинова – Експерт „Европейски проекти“ при Община Камено – 0877035353.
ЖЕЛЬО ВАРДУНСКИ
Кмет на Община Камено

Вярно с оригинала, подписан на хартия! Данните са заличени на основание чл. 37 от ЗОП във вр. с Регламент (ЕС) 2016/679
